2012D0481 — FI — 21.08.2012 — 000.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B KOMISSION PÄÄTÖS, annettu 16 päivänä elokuuta 2012, ekologisista arviointiperusteista EU-ympäristömerkin myöntämiseksi painotuotteille (tiedoksiannettu numerolla C(2012) 5364) (ETA:n kannalta merkityksellinen teksti) (2012/481/EU) (EYV L 223, 21.8.2012, p.55)





Oikaisu









▼B

KOMISSION PÄÄTÖS,

annettu 16 päivänä elokuuta 2012,

ekologisista arviointiperusteista EU-ympäristömerkin myöntämiseksi painotuotteille

(tiedoksiannettu numerolla C(2012) 5364)

(ETA:n kannalta merkityksellinen teksti)

(2012/481/EU)







EUROOPAN KOMISSIO, joka ottaa huomioon Euroopan unionin toiminnasta tehdyn sopimuksen, ottaa huomioon EU-ympäristömerkistä 25 päivänä marraskuuta 2009 annetun Euroopan parlamentin ja neuvoston asetuksen (EY) N:o 66/2010 ( 1 ) ja erityisesti sen 8 artiklan 2 kohdan, on kuullut Euroopan unionin ympäristömerkintälautakuntaa, sekä katsoo seuraavaa: (1) Asetuksen (EY) N:o 66/2010 mukaan EU-ympäristömerkki voidaan myöntää sellaisille tuotteille, joilla on elinkaarensa aikana vähemmän haitallisia vaikutuksia ympäristöön. (2) Asetuksessa (EY) N:o 66/2010 säädetään, että erityiset EU:n ympäristömerkin myöntämisperusteet vahvistetaan tuoteryhmittäin. (3) Koska painotuotteissa käytettävät kemikaalit voivat vaikeuttaa painotuotteiden kierrätettävyyttä ja voivat olla vaarallisia ympäristölle ja ihmisten terveydelle, on aiheellista vahvistaa EU-ympäristömerkin myöntämisperusteet tuoteryhmälle ”painotuotteet”. (4) Tässä päätöksessä säädetyt toimenpiteet ovat asetuksen (EY) N:o 66/2010 16 artiklalla perustetun komitean lausunnon mukaiset, sekä katsoo seuraavaa: ON HYVÄKSYNYT TÄMÄN PÄÄTÖKSEN:







1 artikla

1. Tuoteryhmään ”painotuotteet” kuuluvat kaikki painotuotteet, joiden koostumuksesta vähintään 90 painoprosenttia on paperia, kartonkia, pahvia tai paperipohjaista materiaalia, lukuun ottamatta kirjoja, kuvastoja, lehtiöitä, kirjasia tai lomakkeita, joiden koostumuksesta vähintään 80 prosenttia on oltava paperia, kartonkia, pahvia tai paperipohjaista materiaalia. Liitteet, kannet ja kaikki lopullisen painotuotteen painotuoteosat kuuluvat painotuotteeseen.

2. Painotuotteen kiinteiden liitteiden (joita ei ole tarkoitus poistaa) on täytettävä tämän päätöksen liitteen vaatimukset. Liitteiden (kuten lehtiset, irrotettavat tarrat), joita ei ole kiinnitetty painotuotteeseen, on täytettävä tämän päätöksen liitteen vaatimukset ainoastaan, jos niihin on tarkoitus kiinnittää EU-ympäristömerkki.

3. Tuoteryhmään ”painotuotteet” eivät kuulu seuraavat:

a) painetut pehmopaperit;

b) pakkaus- ja käärepaperina käytettävät painotuotteet;

c) kansiot, kirjekuoret, rengaskansiot.

2 artikla

Tässä päätöksessä tarkoitetaan

1) ”kirjoilla” sidottuja ja/tai nidottuja painotuotteita, joissa on joko kovat tai pehmeät kannet, kuten koulukirjat, kauno- tai tietokirjat, muistikirjat, harjoituskirjat, kierrelehtiöt, raportit, kannelliset kalenterit, käsikirjat ja taskukirjat. Kirjoina ei pidetä aikakausjulkaisuja, esitteitä, aikakauslehtiä, säännöllisesti julkaistavia kuvastoja ja vuosikertomuksia;

2) ”kulutushyödykkeillä” painatuksen, pinnoituksen ja viimeistelyprosessien aikana käytettäviä kemiallisia tuotteita, jotka voidaan kuluttaa, tuhota, hävittää, tuhlata tai käyttää. Kulutushyödykkeisiin kuuluvat tuotteet, kuten painomusteet ja -värit, värijauheet, painolakat, lakat, liimat, pesuaineet ja kostutusnesteet;

3) ”kansiolla” taitettavaa koteloa tai irtopapereiden suojusta. Kansioita ovat välilehdet, asiakirjataskut, suorakulmaiset kansiot, riippukansiot, pahvilaatikot ja kolmiläppäiset kansiot;

4) ”halogenoidulla orgaanisella liuottimella” orgaanista liuotinta, jonka jokainen molekyyli sisältää vähintään yhden bromi-, kloori-, fluori- tai jodiatomin;

5) ”liitteellä” lisälehteä tai lisäosaa, joka on painettu erillään painotuotteesta, ja on sijoitettu joko painotuotteen sivujen väliin ja voidaan poistaa (irtoliite) tai joka on nidottu painotuotteen sivuihin ja muodostaa täten erottamattoman osan painotuotetta (kiinteä liite). Liitteitä ovat monisivuiset mainokset, vihkoset, esitteet, vastauskirjekuoret ja -kortit tai muu mainosmateriaali;

6) ”sanomalehdillä” päivittäin tai viikoittain julkaistavaa julkaisua, joka sisältää uutisia ja joka on painettu massasta ja/tai kierrätyspaperista valmistetulle sanomalehtipaperilajille, jonka paino on 40–65 g/m2;

7) ”muusta kuin paperista valmistetuilla osilla” kaikkia niitä painotuotteen osia, jotka eivät sisällä paperia, kartonkia tai pahvia tai paperipohjaista materiaalia;

8) ”pakkauksella” mistä tahansa materiaalista valmistettua millaista tahansa tuotetta, joka on tarkoitettu tavaroiden säilytykseen, suojaamiseen, käsittelyyn, kuljetukseen ja esillepanoon ja joka voi olla mitä tahansa raaka-aineesta valmiisiin tuotteisiin, jotka toimitetaan tuottajalta kuluttajalle tai käyttäjälle;

9) ”painotuotteella” tuotetta, joka on valmistettu painomateriaalista. Valmistuksessa painetaan paperille. Valmistukseen voi lisäksi kuulua viimeistely, esimerkiksi taitto, leimaus ja leikkaus tai kokoaminen käyttäen liimaa, kansia ja nidontaa. Painotuotteisiin kuuluvat sanomalehdet, mainosmateriaalit ja tiedotteet, aikakauslehdet, kuvastot, kirjat, lehtiset, esitteet, lehtiöt, julisteet, irtolehdet, käyntikortit ja nimilaput;

10) ”painatuksella” (tai painatusprosessilla) prosessia, jossa painomateriaalista tehdään painotuote. Painatukseen kuuluu ennen painatusta, painatuksen aikana ja painatuksen jälkeen suoritettavia toimintoja.

11) ”kierrätyksellä” hyödyntämistointa, jossa jätemateriaalit käsitellään uudelleen tuotteiksi, materiaaleiksi tai aineiksi joko alkuperäiseen tarkoitukseen tai muihin tarkoituksiin. Siihen sisältyy eloperäisen aineksen uudelleenkäsittely, mutta ei energian hyödyntäminen eikä uudelleenkäsittely materiaaleiksi, joita käytetään polttoaineina tai maantäyttötoimiin;

12) ”haihtuvilla orgaanisilla yhdisteillä (VOC)” orgaanista yhdistettä sekä kreosoottien osaa, jonka höyrynpaine 293,15 K:n lämpötilassa on vähintään 0,01 kPa tai jolla on vastaava haihtuvuus tietyissä käyttöolosuhteissa;

13) ”pesuaineilla” (joita kutsutaan joskus myös puhdistusaineiksi) tarkoitetaan seuraavia tuotteita: a) nestemäiset kemikaalit, joita käytetään painomuottien pesemiseen sekä erikseen (off-press) että painokoneessa (in-press) ja painokoneen pesemiseen painomusteen, paperipölyn ja vastaavien tuotteiden poistamiseksi; b) viimeistely- ja painokoneiden puhdistusaineet, kuten puhdistusaineet, joilla poistetaan liima- ja lakkajäämät; c) painovärien poistoaineet, joita käytetään kuivien painomusteiden poistamiseen. Pesuaineita eivät ole painokoneen muiden osien pesuun tarkoitetut puhdistusaineet eivätkä muiden koneiden kuin paino- ja viimeistelykoneiden pesuun tarkoitetut puhdistusaineet;

14) ”jätepaperilla” painatus- ja viimeistelyprosessin, reunojen puhdistuksen tai leikkaamisen taikka käynnistysajon aikana painolaitoksessa ja sitomossa syntyvää paperia, joka ei ole osa viimeisteltyä painotuotetta.

3 artikla

Jotta painotuotteelle voitaisiin myöntää asetuksen (EY) N:o 66/2010 nojalla EU-ympäristömerkki, sen on kuuluttava tämän päätöksen 1 artiklassa määriteltyyn tuoteryhmään ”painotuotteet” sekä täytettävä tämän päätöksen liitteessä esitetyt arviointiperusteet ja niihin liittyvät arviointi- ja todentamisvaatimukset.

4 artikla

Tuoteryhmään ”painotuotteet” sovellettavat ekologiset arviointiperusteet sekä niihin liittyvät arviointi- ja todentamisvaatimukset ovat voimassa kolme vuotta tämän päätöksen antamisesta.

5 artikla

Hallinnollisia tarkoituksia varten tuoteryhmälle ”painotuotteet” annetaan tunnusnumero ”028”.

6 artikla

Tämä päätös on osoitettu kaikille jäsenvaltioille.









LIITE

YLEISET PERIAATTEET

Arviointiperusteiden tavoitteet

Arviointiperusteiden avulla pyritään erityisesti edistämään painotuotteiden siistattavuuden ja kierrätettävyyden ympäristötehokkuutta, vähentämään VOC-päästöjä, vähentämään tai ehkäisemään vaarallisten aineiden käytöstä ympäristölle ja ihmisten terveydelle aiheutuvia riskejä. Vaatimukset on asetettu tasolle, joka suosii ympäristövaikutuksiltaan vähäisten painotuotteiden merkitsemistä.

PERUSTEET

Arviointiperusteet vahvistetaan kullekin seuraavista:

1. Materiaali

2. Aineet tai seokset, joita ei saa käyttää tai joiden käyttöä on rajoitettu

3. Kierrätettävyys

4. Päästöt

5. Jätteet

6. Energia

7. Koulutus

8. Soveltuvuus käyttöön

9. Tuotetiedot

10. Ympäristömerkin tiedot

Arviointiperusteita 1, 3, 8, 9 ja 10 sovelletaan lopulliseen painotuotteeseen.

Perustetta 2 sovelletaan sekä painotuotteen muusta kuin paperista valmistettuihin osiin sekä paperista valmistettujen osien painatus-, pinnoitus- ja viimeistelyprosesseihin.

Arviointiperustetta 4, 5, 6 ja 7 sovelletaan ainoastaan paperista valmistettujen osien painatus-, pinnoitus- ja viimeistelyprosesseihin.

Näitä perusteita sovelletaan kaikkiin tällaisiin prosesseihin siinä paikassa tai niissä paikoissa, joissa painotuote valmistetaan. Jos tuotantoon kuuluu painatus-, pinnoitus- ja viimeistelyprosesseja, joita käytetään yksinomaan ympäristömerkillä varustettuihin tuotteisiin, niihin sovelletaan ainoastaan perusteita 2, 4, 5, 6 ja 7.

Raaka-aineiden, kulutushyödykkeiden ja valmiiden tuotteiden kuljetus ei kuulu ekologisten arviointiperusteiden soveltamisalaan.

Arviointi- ja todentamisvaatimukset

Erityiset arviointi- ja todentamisvaatimukset ilmoitetaan kunkin arviointiperusteen yhteydessä.

Kaikkien painotuotteiden on täytettävä arviointiperusteet. Näin ollen myös alihankkijan painamien osien on täytettävä painatusvaatimukset. Hakemukseen on liitettävä luettelo kaikista painotuotteen tuotantoon osallistuvista painotaloista ja alihankkijoista ja niiden sijaintipaikoista.

Hakijan on toimitettava luettelo kemiallisista tuotteista, joita painotalossa käytetään painotuotteen tuotannossa. Tätä vaatimusta on sovellettava kaikkiin painatuksen, pinnoituksen ja viimeistelyn aikana käytettäviin kulutushyödykkeisiin. Hakijan toimittamassa luettelossa on mainittava kaikkien käytettyjen kemiallisten tuotteiden määrät, toiminnot ja toimittajat sekä komission direktiivin 2001/58/EY ( 2 ) mukaiset käyttöturvallisuustiedotteet.

Kun hakijan edellytetään esittävän vakuutuksia, asiakirjoja, analyysejä, testausselosteita tai muita todisteita arviointiperusteiden noudattamisesta, nämä voivat olla peräisin hakijalta ja/tai tämän tavarantoimittajilta ja/tai näiden tavarantoimittajilta, aina tarpeen mukaan.

Tarvittaessa voidaan käyttää muita kuin kussakin arviointiperusteessa ilmoitettuja testimenetelmiä, jos hakemusten arvioinnista vastaava toimivaltainen elin hyväksyy niiden vastaavuuden.

Testit olisi mahdollisuuksien mukaan suoritettava laboratorioissa, jotka täyttävät EN ISO 17025 -standardissa esitetyt yleiset vaatimukset tai vastaavat vaatimukset.

Toimivaltaiset elimet voivat tarvittaessa pyytää esittämään todentamista tukevia asiakirjoja ja toteuttaa riippumattomia tarkastuksia.

EU-YMPÄRISTÖMERKIN ARVIOINTIPERUSTEET

Arviointiperuste 1 – Materiaali

a) Painotuote on painettava ainoastaan paperille, jolle on myönnetty komission päätöksessä 2011/333/EU ( 3 ) vahvistettu EU-ympäristömerkki.

b) Sanomalehtipaperia käytettäessä painotuote on painettava ainoastaan paperille, jolle on myönnetty komission päätöksessä 2012/448/EU ( 4 ) vahvistettu EU-ympäristömerkki.

Arviointi ja todentaminen: Hakijan on toimitettava kyseisiä painotuotteita koskevat eritelmät, mukaan luettuna kauppanimet, määrät ja käytetyn paperin paino/m2. Luettelossa on myös mainittava käytetyn paperin toimittajat. Hakijan on toimitettava jäljennös käytetylle paperille myönnetystä voimassa olevasta EU-ympäristömerkkitodistuksesta.

Arviointiperuste 2 – Aineet tai seokset, joita ei saa käyttää tai joiden käyttöä on rajoitettu

a) Vaaralliset aineet ja seokset

Lopullisen painotuotteen painatus-, pinnoitus- ja viimeistelytoiminnoissa ei saa käyttää lopulliseen painotuotteeseen mahdollisesti päätyviä kulutushyödykkeitä, jotka sisältävät jäljempänä luetellut Euroopan parlamentin asetuksen (EY) N:o 1272/2008 ( 5 ) tai neuvoston direktiivin 67/548/ETY ( 6 ) mukaiset vaara- tai riskiluokituksen vaatimukset täyttäviä aineita ja/tai seoksia, tai Euroopan parlamentin ja neuvoston asetuksen (EY) N:o 1907/2006 ( 7 ) 57 artiklassa tarkoitettuja aineita.

Tätä vaatimusta ei sovelleta tolueenin käyttöön syväpainomenetelmässä, jossa käytetään suljettua tai koteloitua laitosta tai talteenottojärjestelmää tai muuta vastaavaa järjestelmää haihtuvien päästöjen valvomiseksi ja seuraamiseksi ja jossa talteenottotehokkuus on vähintään 92 prosenttia. Tätä vaatimusta ei myöskään sovelleta UV-lakkoihin ja -väreihin, joihin on liitetty vaara- tai riskilauseke H412/R52-53.

Lopulliseen painotuotteeseen kuuluvat muusta kuin paperista valmistetut osat (1 artiklan mukaisesti enintään 20 painoprosenttia) eivät saa sisältää edelle mainittuja aineita.







Luettelo vaara- ja riskilausekkeista: Vaaralauseke (1) Riskilauseke (2) H300 Tappavaa nieltynä R28 H301 Myrkyllistä nieltynä R25 H304 Voi olla tappavaa nieltynä ja joutuessaan hengitysteihin R65 H310 Tappavaa joutuessaan iholle R27 H311 Myrkyllistä joutuessaan iholle R24 ▼C1 H330 Tappavaa hengitettynä R23 tai R26 ▼B H331 Myrkyllistä hengitettynä R23 H340 Saattaa aiheuttaa perimävaurioita R46 H341 Epäillään aiheuttavan perimävaurioita R68 H350 Saattaa aiheuttaa syöpää R45 H350i Saattaa aiheuttaa syöpää hengitettynä R49 H351 Epäillään aiheuttava syöpää R40 H360F Saattaa heikentää hedelmällisyyttä R60 H360D Voi vaurioittaa sikiötä R61 H360FD Saattaa heikentää hedelmällisyyttä. Voi vaurioittaa sikiötä R60; R61; R60-61 H360Fd Saattaa heikentää hedelmällisyyttä. Epäillään vaurioittavan sikiötä R60-R63 H360Df Voi vaurioittaa sikiötä. Epäillään heikentävän hedelmällisyyttä R61-R62 H361f Epäillään heikentävän hedelmällisyyttä R62 H361d Epäillään vaurioittavan sikiötä R63 H361fd Epäillään heikentävän hedelmällisyyttä. Epäillään vaurioittavan sikiötä R62-63 H362 Saattaa aiheuttaa haittaa rintaruokinnassa oleville lapsille R64 H370 Vahingoittaa elimiä R39/23; R39/24; R39/25; R39/26; R39/27; R39/28 H371 Saattaa vahingoittaa elimiä R68/20; R68/21; R68/22 H372 Aiheuttaa haittaa elimille jatkuvassa tai toistuvassa altistuksessa. R48/25; R48/24; R48/23 H373 Aiheuttaa haittaa elimille jatkuvassa tai toistuvassa altistuksessa. R48/20; R48/21; R48/22 H400 Erittäin myrkyllistä vesieliöille R50 H410 Erittäin myrkyllistä vesieliöille, pitkäaikaisia haittavaikutuksia R50-53 H411 Myrkyllistä vesieliöille, pitkäaikaisia haittavaikutuksia R51-53 H412 Haitallista vesieliöille, pitkäaikaisia haittavaikutuksia R52-53 H413 Voi aiheuttaa pitkäaikaisia haittavaikutuksia vesieliöille R53 EUH059 Vaarallista otsonikerrokselle R59 EUH029 Kehittää myrkyllistä kaasua veden kanssa R29 EUH031 Kehittää myrkyllistä kaasua hapon kanssa R31 EUH032 Kehittää erittäin myrkyllistä kaasua hapon kanssa R32 EUH070 Myrkyllistä joutuessaan silmään R39-41 (1) Asetuksen (EY) N:o 1272/2008 mukaisesti. (2) Direktiivn 67/548/ETY mukaisesti.

Edellä olevaa vaatimusta ei sovelleta sellaisiin aineisiin tai seoksiin, joiden ominaisuudet muuttuvat prosessoinnin aikana (esimerkiksi ne eivät ole enää biologisesti hyödyntämiskelpoisia tai muuntuvat kemiallisesti) siten, että yksilöity vaara ei ole enää voimassa.

Sellaisten aineiden, joille voidaan osoittaa tai on osoitettu jokin edellä lueteltu vaara- tai riskilauseke tai jotka täyttävät edellä luetellut vaara- tai riskiluokituskriteerit, sekä asetuksen (EY) N:o 1907/2006 57 artiklan a, b tai c kohdassa tarkoitetut kriteerit täyttävien aineiden ja/tai seosten pitoisuusrajat eivät saa ylittää asetuksen (EY) N:o 1272/2008 10 artiklan mukaisesti määritettyjä yleisiä tai erityisiä pitoisuusrajoja. Jos on asetettu erityiset pitoisuusrajat, on sovellettava niitä yleisten pitoisuusrajojen sijaan.

Asetuksen (EY) N:o 1907/2006 57 artiklan d, e ja f kohdassa säädetyt kriteerit täyttävien aineiden pitoisuusrajat eivät saa ylittää 0,1 painoprosenttia.

Arviointi ja todentaminen: Sellaisten aineiden osalta, joita ei jo ole luokiteltu asetuksen (EY) N:o 1272/2008 mukaisesti, hakijan on todistettava näiden perusteiden noudattaminen toimittamalla: i) vakuutus siitä, että lopputuotteen muusta kuin paperista tehdyt osat eivät sisällä näissä perusteissa tarkoitettuja aineita yli sallittuja pitoisuuksia; ii) vakuutus siitä, että painatus-, pinnoitus- ja viimeistelytoiminnoissa käytettävät ja mahdollisesti lopulliseen painotuotteeseen joutuvat kulutushyödykkeet eivät sisällä näissä perusteissa tarkoitettuja aineita yli sallittuja pitoisuuksia; iii) luettelo kaikista painotuotteen painatuksessa, viimeistelyssä ja pinnoituksessa käytettävistä kestokulutushyödykkeistä. Luettelossa on mainittava kaikkien tuotantoprosessissa käytettyjen kestokulutushyödykkeiden määrä, käyttötarkoitus ja toimittajat.

Hakijan on osoitettava tämän arviointiperusteen noudattaminen antamalla kunkin sisältyvän aineen osalta vakuutus, ettei sitä ole luokiteltu yhteenkään vaaraluokkaan, joka liittyy edellä olevassa luettelossa tarkoitettuihin asetuksen (EY) N:o 1272/2008 mukaisiin vaaralausekkeisiin, sikäli kuin tämä voidaan määrittää asetuksen (EY) N:o 1907/2006 liitteessä VII luetellut vaatimukset täyttävien tietojen perusteella. Tämän vakuutuksen tueksi on esitettävä yhteenveto tiedoista, jotka koskevat edellä mainitussa luettelossa tarkoitettuihin vaaralausekkeisiin liittyviä olennaisia ominaisuuksia, sillä yksityiskohtaisuuden tasolla, joka täsmennetään asetuksen (EY) N:o 1907/2006 liitteessä II olevassa 10, 11 ja 12 kohdassa (käyttöturvallisuustiedotteiden laatimista koskevat vaatimukset).

Aineiden luontaisista ominaisuuksista voidaan tuottaa tietoa muilla keinoilla kuin testaamalla, esimerkiksi käyttämällä vaihtoehtoisia menetelmiä, kuten in vitro -menetelmiä, kvantitatiivisia rakenne-aktiivisuusmalleja (QSAR-malleja) tai käyttämällä ryhmittelyä tai interpolaatiota (read-across) asetuksen (EY) N:o 1907/2006 liitteen XI mukaisesti. Tietojen jakamiseen kannustetaan voimakkaasti.

Annettujen tietojen on liityttävä aineen tai seoksen sellaisiin muotoihin tai fysikaalisiin olomuotoihin, joissa niitä käytetään lopputuotteessa.

Sellaisten REACH-asetuksen liitteessä IV ja V lueteltujen aineiden osalta, jotka on vapautettu asetuksen (EY) N:o 1907/2006 (REACH) 2 artiklan 7 kohdan a ja b alakohdan rekisteröintivaatimuksista, riittää edellä mainittujen vaatimusten täyttämiseksi tätä koskeva vakuutus.

Hakijan on toimitettava asianmukaiset asiakirjat tolueenia käyttävissä syväpainoprosesseissa käyttöön otetun suljetun tai koteloidun laitoksen tai talteenottolaitoksen tai muun vastaavan järjestelmän talteenottotehokkuudesta.

b) Aineet, jotka on lueteltu asetuksen (EY) N:o 1907/2006 59 artiklan 1 kohdan mukaisesti

Asetuksen (EY) N:o 66/2010 6 artiklan 6 kohdan a alakohdan mukaisesta kiellosta ei voida poiketa sellaisten aineiden osalta, jotka on yksilöity erityistä huolta aiheuttaviksi aineiksi ja sisällytetty asetuksen (EY) N:o 1907/2006 59 artiklassa tarkoitettuun luetteloon ja joita on 0,1 prosenttia ylittävinä pitoisuuksina seoksissa. Jos pitoisuus on alle 0,1 prosenttia, on sovellettava asetuksen (EY) N:o 1272/2008 10 artiklan mukaisesti määritettyjä erityisiä pitoisuusrajoituksia.

Arviointi ja todentaminen: Erityistä huolta aiheuttaviksi aineiksi yksilöityjen ja asetuksen (EY) N:o 1907/2006 59 artiklan mukaiseen ehdokasluetteloon sisältyvien aineiden luettelo on saatavilla internetosoitteesta:

http://echa.europa.eu/chem_data/authorisation_process/candidate_list_table_en.asp

Luetteloon viitataan soveltamispäivästä alkaen.

Hakijan on todistettava tämän arviointiperusteen noudattaminen toimittamalla tiedot niiden aineiden määristä, joita käytetään painotuotteiden painamiseen, ja vakuutus, josta käy ilmi, että tässä perusteessa tarkoitettuja aineita ei esiinny lopputuotteessa yli sallittujen pitoisuusrajojen. Pitoisuudet on eriteltävä käyttöturvallisuustiedotteissa asetuksen (EY) N:o 1907/2006 31 artiklan mukaisesti.

c) Biosidit

Biosidien, joko tuotteen ainesosana tai tuotteeseen sisältyvän seoksen osana, joita käytetään tuotteen säilyvyyden parantamiseen tai joihin on liitetty vaarallisuutta osoittava lauseke H410/R50-53 tai H411/R51-53 direktiivin 67/548/ETY, neuvoston direktiivin 1999/45/EY ( 8 ) tai asetuksen (EY) N:o 1272/2008 mukaisesti, ovat sallittuja ainoastaan, jos biosidien mahdollista biokertyvyyttä kuvaava log Pow (jakaantumiskerroin oktanoli/vesi) on < 3,0 tai kokeellisesti määritetty biokertyvyystekijä (BCF) ≤ 100.

Arviointi ja todentaminen: Hakijan on toimitettava jäljennökset kunkin tuotannon eri vaiheissa käytetyn biosidin käyttöturvallisuustiedotteesta sekä asiakirjat, joista käy ilmi lopputuotteen biosidipitoisuudet.

d) Pesuaineet

Painatusprosesseissa ja/tai osaprosesseissa voidaan käyttää aromaattisia hiilivetyjä sisältäviä pesuaineita ainoastaan, jos ne ovat 2 kohdan b alakohdan mukaisia ja jos yksi seuraavista edellytyksistä täyttyy:

i) pesuainetuote sisältää aromaattisia hiilivetyjä korkeintaan 0,1 % painoprosenttia;

ii) aromaattisia hiilivetyjä sisältävien pesuaineiden käyttömäärä vuodessa ei ylitä viittä prosenttia yhden kalenterivuoden aikana käytettävien pesuaineiden kokonaismäärästä.

Tätä vaatimusta ei sovelleta tolueenin käyttöön puhdistusaineena syväpainomenetelmässä.

Arviointi ja todentaminen: Hakijan on toimitettava käyttöturvallisuustiedote kunkin painotalossa sen vuoden aikana käytettävän pesuaineen osalta, johon vuotuinen kulutus viittaa. Pesuaineen toimittajien on annettava vakuutus pesuaineen aromaattisten hiilivetyjen pitoisuuksista.

e) Alkyylifenolietoksylaatit – halogenoidut liuottimet – ftalaatit

Seuraavia aineita tai valmisteita ei saa lisätä painotuotteen painatuksessa käytettäviin painomusteisiin, väriaineisiin, värijauheisiin, liimoihin tai pesuaineisiin tai muihin puhdistuskemikaaleihin:

— Alkyylifenolietoksylaatit ja niiden johdannaiset, joista voi muodostua hajoamalla alkyylifenoleja.

— Halogenoidut liuottimet, jotka on hakemuksen jättöhetkellä luokiteltu 2 kohdan a alakohdassa lueteltuihin vaara- ja riskiluokkiin.

— Ftalaatit, joihin on hakemuksen jättöhetkellä liitetty asetuksen (EY) N:o 1272/2008 mukaisesti vaaraa osoittavat lausekkeet H360F, H360D tai H361f.

Arviointi ja todentaminen: Hakijan on annettava vakuutus tämän arviointiperusteen noudattamisesta.

f) Painomusteet, värijauheet, musteet, lakat, kalvot ja laminaatit

Seuraavia raskasmetalleja tai niiden yhdisteitä ei saa käyttää (aineena tai jonkin käytetyn valmisteen osana) painomusteissa, värijauheissa, musteissa, lakoissa, kalvoissa ja laminaateissa: kadmium, kupari (lukuun ottamatta kupariftalosyaniinia), lyijy, nikkeli, kromi VI, elohopea, arseeni, liukoinen barium, seleeni ja antimoni. Kobolttipitoisuus voi olla enintään 0,1 painoprosenttia.

Valmistusaineet voivat sisältää raaka-aineiden epäpuhtauksista peräisin olevia kyseisten metallien jäämiä enintään 0,01 painoprosenttia.

Arviointi ja todentaminen: Hakijan on annettava vakuutus tämän arviointiperusteen noudattamisesta ja toimitettava raaka-aineen tavarantoimittajien vakuutukset.

Arviointiperuste 3 – Kierrätettävyys

Painotuotteen on oltava kierrätettävissä. Painotuotteen on oltava siistattavissa ja sen muusta kuin paperista valmistettujen osien on oltava helposti poistettavissa sen varmistamiseksi, etteivät nämä osat vaikeuta kierrätysprosessia.

a) Märkälujitteita voidaan käyttää ainoastaan, jos valmiin tuotteen kierrätettävyys voidaan osoittaa.

b) Liimoja voidaan käyttää ainoastaan, jos niiden poistettavuus voidaan osoittaa.

c) Pinnoitelakkoja ja laminointia, mukaan lukien polyeteeni ja/tai polyeteeni/polypropyleeni, voidaan käyttää ainoastaan kirjojen, lehtiöiden, aikakauslehtien ja kuvastojen sekä harjoituskirjojen kansissa.

d) Siistattavuus on osoitettava.

▼C1

Arviointi ja todentaminen: Hakijan on toimitettava märkälujitteen kierrätettävyyttä ja liimojen poistettavuutta koskevat testitulokset. Referenssitestit ovat PTS-method PTS-RH 021/97 (märkälujitteet), INGEDE Method 12 (liukenemattomien liimojen poistettavuus), tai vastaavat testimenetelmät. Siistattavuus on osoitettava Euroopan kierrätyspaperineuvoston ”Deinking Scorecard” ( 9 )-menetelmällä tai vastaavilla testimenetelmillä. Testit on suoritettava kolmelle paperityypille: päällystämätön, päällystetty ja pintaliimattu paperi. Jos painomustetyyppiä myydään vain yhtä tai kahta paperityyppiä varten, on riittävää testata vain kyseessä oleva paperityyppi / olevat paperityypit. Hakijan on annettava vakuutus siitä, että päällystetyt ja laminoidut painotuotteet ovat 3 kohdan c alakohdan vaatimusten mukaisia. Jos osa painotuotetta on helposti irrotettavissa (esimerkiksi muovipäällinen tai harjoituskirjan uudelleenkäytettävät kannet), kierrätettävyystesti voidaan tehdä ilman tätä osaa. Paperinkeräysyhtiön, kierrätysyrityksen tai vastaavan organisaation on annettava vakuutus siitä, että muusta kuin paperista valmistetut osat on helppo poistaa. Lisäksi voidaan käyttää testimenetelmiä, joiden osalta toimivaltainen ja riippumaton kolmas osapuoli on osoittanut, että niillä saadaan vastaavia tuloksia.

▼B

Arviointiperuste 4 – Päästöt veteen

a) Päästöt veteen

Kehitysprosessin sekä levyjen valmistuksen fotokemikaalien hopeaa sisältäviä huuhteluvesiä ei saa johtaa jätevedenkäsittelylaitokseen.

Arviointi ja todentaminen: Hakijan on annettava vakuutus tämän arviointiperusteen noudattamisesta ja toimitettava kuvaus fotokemikaalien ja hopeaa sisältävän huuhteluveden käsittelystä paikalla. Jos kehitysprosessi ja/tai levyn valmistus on ulkoistettu, alihankkijan on annettava vakuutus tämän arviointiperusteen noudattamisesta ja toimitettava kuvaus fotokemikaalien ja hopeaa sisältävän huuhteluveden käsittelystä alihankkijan tiloissa.

Jätevedenkäsittelylaitokseen johdettavan kromin määrä ei saa ylittää 45 mg/m2 ja kuparin määrä 400 mg/m2 painossa käytetyn painosylinterin pinta-alasta.

Arviointi ja todentaminen: Kromin ja kuparin päästöt jäteveteen on tarkastettava syväpainoissa käsittelyn jälkeen ja ennen niiden johtamista edelleen. Kromi- ja kuparipäästöistä on otettava kuukausittain edustava näyte. Näiden näytteiden edustavan osanäytteen kromi- ja kuparipitoisuuden määrittämiseksi on suoritettava vähintään yksi analyyttinen testi vuodessa akkreditoidussa laboratoriossa. Tämän arviointiperusteen noudattaminen on arvioitava jakamalla vuosittaisen analyyttisen testin avulla määritelty kromi- ja kuparipitoisuus painossa painoprosessin aikana käytetyn sylinterin pinta-alalla. Painossa painoprosessin aikana käytetyn sylinterin pinta-ala lasketaan kertomalla sylinterin pinta-ala (= 2πrl, jossa r on säde ja L on sylinterin pituus) vuosittaisten painatusten määrällä (= painotöiden määrä).

b) Päästöt ilmaan

Haihtuvat orgaaniset yhdisteet (VOC)

Seuraavat vaatimukset on täytettävä:

(PVOC – RVOC) / Ppaperi < 5 [kg/tonnia]

jossa

PVOC = painotuotteiden vuotuisessa tuotannossa käytettyjen ostettujen kemikaalien VOC-yhdisteiden pitoisuus vuodessa yhteensä kiloina

RVOC = sellaisten VOC-yhdisteiden vuotuinen kokonaismäärä kiloissa, jotka on tuhottu poistotoiminnoilla, otettu talteen painatusprosesseissa ja myyty tai käytetty uudelleen,

Ppaperi = painotuotteiden valmistukseen ostetun ja käytetyn paperin vuotuinen määrä tonneina.

Jos painolaitoksessa käytetään eri painatustekniikkoja, on tämä arviointiperuste täytettävä kunkin tekniikan osalta erikseen.

PVOC lasketaan käyttöturvallisuustiedotteissa mainituista VOC-pitoisuustiedoista tai kemikaalituotteiden tuottajan toimittaman vastaavan ilmoituksen tiedoista.

RVOC lasketaan myytyjen kemikaalituotteiden VOC-pitoisuuksia koskevan ilmoituksen tiedoista tai sisäisen laskennan rekisterin (tai vastaavan asiakirjan) tiedoista, joista käy ilmi talteenotettujen ja paikalla uudelleen käytettyjen VOC-yhdisteiden määrä.

Heatset-painatusta koskevat erityisedellytykset:

i) Sellaisen heatset-offset-painatuksen osalta, johon on liitetty kuivausyksikön jälkipoltin, sovelletaan seuraavaa laskentamenetelmää: PVOC = 90 prosenttia painotuotteiden tuotannossa vuosittain käytettyjen kostutusvesien sisältämien VOC-yhdisteiden kokonaiskilomäärästä vuodessa + 85 prosenttia painotuotteiden tuotantoon vuosittain käytettävien pesuaineiden sisältämien VOC-yhdisteiden kokonaismäärästä vuodessa kiloina.

ii) Sellaisen heatset-offset-painatuksen osalta, johon ei ole liitetty kuivausyksikön jälkipoltinta, sovelletaan seuraavaa laskentamenetelmää: PVOC = 90 prosenttia painotuotteiden tuotannossa vuosittain käytettyjen kostutusvesien sisältämien VOC-yhdisteiden vuotuisesta määrästä kiloina + 85 prosenttia painotuotteiden tuotantoon vuosittain käytettävien pesuaineiden sisältämien VOC-yhdisteiden kokonaismäärästä vuodessa kiloina + 10 prosenttia painotuotteiden tuotannossa vuosittain käytettyjen painomusteiden sisältämien VOC-yhdisteiden kokonaismäärästä vuodessa kiloina.

Kohdan i) ja ii) osalta tässä laskelmassa voidaan käyttää suhteellisesti alhaisempia prosenttiosuuksia kuin 90 prosenttia ja 85 prosenttia, jos on osoitettu, että yli 10 prosenttia kostutusnesteiden sisältämien VOC-yhdisteiden kokonaiskilomäärästä vuodessa tai yli 15 prosenttia pesuaineiden sisältämien VOC-yhdisteiden kokonaiskilomäärästä vuodessa on poistettu kuivatusprosessien savukaasujen käsittelyjärjestelmässä.

Arviointi ja todentaminen: Kemikaalien toimittajan on annettava vakuutus alkoholien, pesuaineiden, musteiden kostutusnesteiden tai muiden vastaavien kemiallisten tuotteiden VOC-pitoisuuksista. Hakijan on toimitettava todisteet edellä vahvistettujen perusteiden mukaisista laskelmista. Laskelmien on perustuttava 12 kuukauden tuotantoon. Jos kyseessä on uusi tai uudelleen rakennettu tuotantolaitos, laskemien on perustuttava vähintään 3 perättäisen kuukauden tuotantoon laitoksen toimiessa edustavalla tuotantoteholla.

c) Julkaisujen painattamisesta syväpainomenetelmällä aiheutuvat päästöt

i) Julkaisujen painattamisesta syväpainomenetelmällä aiheutuvat VOC-päästöt ilmaan eivät saa olla suuremmat kuin 50 mg C/Nm3. Arviointi ja todentaminen: Hakijan on toimitettava asianmukaiset asiakirjat tämän arviointiperusteen noudattamisesta.

ii) Cr6+-päästöjen vähentämislaitteet on asennettava.

iii) Cr6+-päästöt ilmaan eivät saa olla suuremmat kuin 15 mg/tonnia paperia. Arviointi ja todentaminen: Hakijan on toimitettava kuvaus käytössä olevasta järjestelmästä sekä Cr6+-päästöjen valvontaan ja seurantaan liittyvät asiakirjat. Asiakirjoihin on liitettävä ilmaan joutuvien Cr6+-päästöjen vähentämiseen liittyvät testitulokset.

d) Painatusprosessit, joihin ei sovelleta lainsäädännöllisiä toimenpiteitä

Heatset-offset- ja fleksopainatuksen kuivatusprosessista haihtuvia liuottimia on hallittava talteenotto- tai poltto- tai muulla vastaavalla järjestelmällä. Kaikissa sellaisissa tapauksissa, joihin ei sovelleta lainsäädännöllisiä toimia, VOC-päästöt ilmaan saavat olla korkeintaan 20 mg C/Nm3.

Tätä vaatimusta ei sovelleta silkkipainoon eikä digitaalipainatukseen. Sitä ei myöskään sovelleta sellaisiin heatset- ja fleksopainatuslaitoksiin, joiden liuottimien kulutus on alle 15 tonnia vuodessa.

Arviointi ja todentaminen: Hakijan on toimitettava kuvaus käytössä olevasta järjestelmästä sekä ilmaan joutuvien päästöjen valvontaan ja seurantaan liittyvät asiakirjat ja testitulokset.

Peruste 5 – Jätteet

a) Jätehuolto

Painotuotteita painavassa laitoksessa on oltava käytössä jätteenkäsittelyjärjestelmä, jossa käsitellään myös painotuotteiden tuotannoissa syntyvät jätetuotteet, siten kuin paikalliset ja kansalliset sääntelyviranomaiset ovat ne määritelleet.

Järjestelmästä on esitettävä asiakirjoja tai muu selvitys, ja siihen on sisällyttävä ainakin seuraavat menettelyt:

i) jätevirrassa olevien kierrätettävien materiaalien käsittely, kerääminen, erottelu ja käyttö;

ii) menetelmät materiaalien keräämiseksi muuta käyttöä varten, kuten polttaminen prosessihöyryn tai lämmön tuottamiseksi tai käyttö maataloudessa;

iii) vaarallisten jätteiden käsittely, kerääminen, erottelu ja loppukäsittely, kuten paikalliset ja kansalliset sääntelyviranomaiset ovat sen määritelleet.

Arviointi ja todentaminen: Hakijan on annettava vakuutus tämän arviointiperusteen noudattamisesta ja toimitettava kuvaus jätehuollon osalta hyväksytyistä menettelyistä. Hakijan on tarvittaessa toimitettava vuosittain vastaava vakuutus paikallisille viranomaisille. Jos jätehuolto on ulkoistettu, myös alihankkijan on annettava vakuutus tämän arviointiperusteen noudattamisesta.

▼C1

b) Jätepaperi

Tuotetun jätepaperin määrän ”X” on oltava:







Painatusmenettely Jätepaperin enimmäismäärä prosentteina Arkkioffsetpainatus 23 Coldset, sanomalehti 10 Coldset, muottipainatus 18 Coldset-rotaatio (lukuun ottamatta sanomalehtiä ja lomakkeita) 19 Heatset-rotaatio 21 Syväpainatus 15 Fleksopaino (lukuun ottamatta aaltopahvia) 11 Digitaalipainatus 10 Fleksopaino, aaltopahvi 17 Silkkipaino 23

▼B

jossa:

X = ympäristömerkityn painotuotteen painatuksen (mukaan lukien viimeistelyprosessit) aikana tuotetun jätepaperin määrä tonneina vuodessa jaettuna ympäristömerkityn painotuotteen tuotantoa varten ostetun ja siinä käytetyn paperin määrällä vuodessa.

Jos painolaitos suorittaa viimeistelyprosesseja toisen painotalon puolesta, ei ”X”:ää koskeviin laskelmiin sisällytetä näissä prosesseissa syntyneen jätepaperin määrää.

Jos viimeistelyprosessit on ulkoistettu toiselle yritykselle, on ”X”:ää koskeviin laskelmiin sisällytettävä ja ilmoitettava ulkoistetusta työstä syntyvän jätepaperin määrä.

Arviointi ja todentaminen: Hakijan on annettava kuvaus jätepaperin määrän laskennasta sekä painolaitoksen paperinkeräyksestä vastaavan toimeksisaajan vakuutus. Lisäksi on toimitettava ulkoistuksen ehdot ja viimeistelyprosessiin liittyvän jätepaperin määrää koskevat laskelmat. Laskelmien on perustuttava 12 kuukauden tuotantoon. Jos kyseessä on uusi tai uudelleen rakennettu tuotantolaitos, laskemien on perustuttava vähintään 3 perättäisen kuukauden tuotantoon laitoksen toimiessa edustavalla tuotantoteholla.

Arviointiperuste 6 – Energian käyttö

Painolaitoksen on luetteloitava kaikki energiaa käyttävät laitteet sekä laadittava ohjelma, joka sisältää energiatehokkuuden parantamiseen liittyviä toimenpiteitä.

Arviointi ja todentaminen: Hakijan on toimitettava energiaa käyttävien laitteiden luettelo sekä parannusohjelma.

Kriteeri 7 – Koulutus

Päivittäisiin toimintoihin osallistuvalle henkilökunnalle on annettava tarvittavat tiedot sen varmistamiseksi, että ympäristömerkkivaatimukset täytetään ja täytäntöönpanon tasoa parannetaan jatkuvasti.

Arviointi ja todentaminen: Hakijan on annettava vakuutus tämän arviointiperusteen noudattamisesta ja toimitettava tiedot koulutusohjelmasta ja sen sisällöstä sekä siitä, keille työntekijöille on annettu minkälaista koulutusta ja milloin. Hakijan on toimitettava toimivaltaiselle elimelle myös näyte koulutusmateriaalista.

Arviointiperuste 8 – Soveltuvuus käyttöön

Tuotteen on sovelluttava käyttöön.

Arviointi ja todentaminen: Hakijan on toimitettava asianmukaiset asiakirjat tämän arviointiperusteen noudattamisesta. Hakija voi käyttää kansallisia tai kaupallisia standardeja osoittamaan painotuotteiden soveltuvuuden käyttöön.

▼C1

Arviointiperuste 9 – Pakkauksessa olevat tiedot

Tuotteessa on näyttävä seuraavat tiedot:

”Kerää käytetty paperi kierrätykseen.”

Arviointi ja todentaminen: Hakijan on toimitettava mallikappale tuotteesta, jossa on vaaditut tiedot.

▼B

Peruste 10 – EU-ympäristömerkin tiedot

Vapaaehtoisessa ympäristömerkin tekstikentässä on oltava seuraava teksti:

— Tämä painotuote voidaan kierrättää

— Se on painettu paperille, jolla on vähäiset ympäristövaikutukset

— Paperin valmistuksesta ja painatusprosessista aiheutuvia kemikaalipäästöjä ilmaan ja veteen on rajoitettu

Valinnaisella tekstikentällä varustetun merkin käyttöä koskevat ohjeet ovat asiakirjassa ”Guidelines for the use of the EU Ecolabel logo”, joka on saatavilla osoitteesta:

http://ec.europa.eu/environment/ecolabel/promo/pdf/logo%20guidelines.pdf

Arviointi ja todentaminen: Hakijan on toimitettava mallikappale painotuotteesta merkintöineen sekä vakuutus tämän arviointiperusteen täyttymisestä.